ועדת הכלכלה, כנסת 18, פרוטוקול מספר 458, 2011-02-15 00:00

כרמל שאמה-הכהן: שלום לכולם, אני פותח ישיבה שלישית היום של ועדת הכלכלה.

כרמל שאמה-הכהן: על סדר היום – תקנות הדיג.

כרמל שאמה-הכהן: בפתח הדיון אני רוצה להודות למשרד החקלאות, מנכ"ל המשרד, שבאמת ברוח הדברים שנשמעו בישיבה הקודמת התנהל מול הדייגים, ונתן בידיהם רישיון זמני שיאפשר להם את המשך פעילותם.

כרמל שאמה-הכהן: אני מבין שיש לכם מסקנות והמלצות חדשות.

לאה ורון: וגם הצעה לתיקון התקנות, שזה נדיר במקומותינו.

ציון פיניאן: איפה ד"ר אורן סונין, לא הוזמן?

משה גפני: מידע אישי אני מוכן לעדכן אותך – הוא לא הוזמן.

ציון פיניאן: שאלה שניה – האם זה בעקבות מה שהוא דיבר פה?

כרמל שאמה-הכהן: קודם כל, מי שמזמין זה אנחנו.

יוסי שי: גם אני רוצה רוצה לפתוח בתודה וברכה למרכזת הוועדה.

לאה ורון: שמי לאה ורון ואני מנהלת את הוועדה מזה 15 שנה.

יוסי שי: ידעתי שהיא תתקן אותי.

לאה ורון: כי יש נטיה לגברים להתעלם מזה שגם נשים מנהלות.

יוסי ישי: שבלוח זמנים קצר וצפוף סייעה לנו.

יוסי ישי: באמת אנחנו מתנצלים על זה שהיינו צריכים לעבוד בלוח זמנים קצר, אבל מאחר והתחייבנו לתאריך מסוים – ואני מקווה שעמדנו, אני רוצה לומר כך – בעקבות הדיון הקודם התקיים בוועדה - -

ציון פיניאן: סליחה, אתה לא עונה לי על השאלה שלי, או שאתה מתעלם ממנה.

יוסי ישי: לא, אני לא מתעלם.

ציון פיניאן: אז תענה לשאלה שלי, אחר כך תמשיך הלאה.

יוסי ישי: אני לא זימנתי אף אחד מהחברים שנמצאים כאן, חוץ מאשר את המדען הראשי.

יוסי ישי: האדם היחיד שזימנתי לדיון, אולי את היועצת המשפטית.

יוסי ישי: את אף אחד מאנשי המשרד לא זימנתי.

יוסי ישי: אני עכשיו שם לב שד"ר סונין לא נמצא פה.

קריאה: - -

יוסי ישי: טוב שאני מצחיק.

כרמל שאמה-הכהן: חברים, זה לא סטנד אפ.

יוסי ישי: אני מבקש שהיושב ראש יגן עלי.

יוסי ישי: אני רוצה שמישהו ישמור על כבוד מנכ"לי משרדי הממשלה.

יוסי ישי: אני אומר בהן צדק, ולא אמרתי את זה מעולם – לא שמתי לב שד"ר סונין לא נמצא פה.

ציון פיניאן: השאלה מופנית אליך אבל זה לא אומר שאתה אשם.

ציון פיניאן: זו לא אשמה, חס וחלילה.

יוסי ישי: אין בעיה של אשמה.

יוסי ישי: אני אגיד יותר מזה – אני מעריך את ד"ר סונין שאמר את מה שאמר.

יוסי ישי: אני באמת מעריך.

יוסי ישי: יכול להיות שמבחינה מנהלתית ישנה איזושהי בעיה ואני  - -

כרמל שאמה-הכהן: לא, אין שום בעיה, ואני אגיד לך למה, כי מה שד"ר סונין אמר – שמענו כולם.

כרמל שאמה-הכהן: להפך, אם היה בא יכול להיות שהיה חוזר בו מדבריו.

כרמל שאמה-הכהן: יכול להיות שהיינו גורמים לו לחזור.

יוסי ישי: אז באמת, בעקבות הדיון הקודם ובהתאם לדיון הקודם, ובהתאם לבקשה של יושב ראש הוועדה, אנחנו חידשנו את הרישיונות עד 28 בפברואר, כדי שנספיק לקיים את הדיון בוועדה עוד לפני המועד שיפוג תוקפם של הרישיונות ושל ההיתרים.

יוסי ישי: בנוסף, לאור הספק המקצועי שהועלה כאן על ידי ד"ר סונין ועל ידי פרופ' גופן, החלטתי לבחון את העניין פעם נוספת והטלתי על הגורמים המקצועיים ביותר שאני יכול להטיל את המשימה לבחון את העניין פעם נוסף.

יוסי ישי: הטלתי על שני המדענים הראשיים – המדען הראשי המכהן של משרד החקלאות, ד"ר יובל אשדת והמדען לשעבר, ד"ר ישעיהו בר אור, שהוא המדען היוצא של המשרד להגנת הסביבה, ביקשתי מהם להציע לי חברים נוספים בצוות, הם הציעו והם מונו :  פרופ' שמעון בלקין, מהאוניברסיטה העברית, ד"ר דני גולני מהאוניברסיטה העברית, פרופ' שאנן הרפז, מנהל המחקר החקלאי, ד"ר מנחם גורן מאוניברסיטת תל אביב, ד"ר עמוס טנדלר ממלח"י, ד"ר נעם לידר מרשות הטבע והגנים, ופרופ' דני קציר מאוניברסיטת חיפה.

יוסי ישי: אני קיבלתי את הבקשה ואני מיניתי את הצוות הזה והנחיתי אותו בצורה ברורה וחד משמעית לבחון פעם נוספת את הצורך בהשבתת הכנרת.

יוסי ישי: גם קצבתי להם מועד, מאחר וידעתי שאנחנו צריכים לקיים את הדיון בוועדה לפני ה-28 בפברואר, ולכן ביקשתי מהם להגיש את ההמלצות שלהם עד  ה-15 לפברואר, ואכן כך.

יוסי ישי: אתמול בערב קיבלתי את המלצות הצוות.

יוסי ישי: גם ביקשתי מהם,  למען הסר ספק, לזמן את פרופ' גופן ואת ד"ר סונין ואכן הם עשו כך, זימנו אותם ושמעו אותם.

יוסי ישי: המלצות הצוות נמסרו לוועדה.

יוסי ישי: לא אפרט את כולן.

יוסי ישי: המלצה מרכזית הנוגעת לעניינו – הצוות ממליץ לקצר את תקופת ההשבתה ולהעמיד אותה על 4 חודשים בלבד, מ-15 באפריל עד 15 באוגוסט.

יוסי ישי: הם ממליצים המלצות נוספות שאינן נוגעות לתקנה, אבל אנחנו נאמץ אותן, כולן כלשונן, וגם אם נצטרך לבצע איזה שהם תיקוני חקיקת משנה, כדי להוציא אותם לפועל לגבי הסעיפים האחרים, אנחנו נעשה את זה.

יוסי ישי: אני אימצתי את המלצות הצוות המקצועי.

יוסי ישי: שרת החקלאות החדשה, הנכנסת, לאחר שהצגתי בפניה את המלצות הצוות- גם היא אימצה אותן, היא הודיעה על כך בכתב ליושב ראש הוועדה.

יוסי ישי: לאור האמור לעיל אנחנו מניחים על שולחן הוועדה, השרה מניחה על שולחן הוועדה נוסח מתוקן של התקנה - -

כרמל שאמה-הכהן: הניחה או תניח?

יוסי ישי: הניחה.

יוסי ישי: שרת החקלאות, גב' אורית נוקד הניחה על שולחן הוועדה נוסח מתוקן של התקנה שתואם אחת לאחת את המלצות הצוות המדעי המקצועי כפי שציינתי קודם.

יוסי ישי: אני מאד מבקש מהוועדה למען הבטחת המגוון הביולוגי בכנרת וגם למען הבטחת פרנסת הדייגים בעתיד לאשר את התקנה כדי שנוכל להוציא אותה לפועל באופן - -

דוד מנע: מה עם הפיצוי, מה עם הפיצוי?

כרמל שאמה-הכהן: בוא נלך לרגע מהסוף להתחלה.

כרמל שאמה-הכהן: ברגע שזה ארבעה חודשים השאלה של סגירה או לא סגירה היא פחות דרמטית.

כרמל שאמה-הכהן: השאלה של הפיצוי הופכת להיות העניין הדרמטי.

כרמל שאמה-הכהן: איפה אנחנו עומדים בעניין הזה?

ציון פיניאן: ונוסיף לשאלה שלך - מדוע דווקא ארבעה חודשים, ולא שלושה או שישה?

ציון פיניאן: דבר שני – מה יהיה בארבעה החודשים, בכנרת עצמה?

ציון פיניאן: איזה פעולות ייעשו בכנרת בארבעה החודשים?

ציון פיניאן: כי אומרים שרוצים להציל את הכנרת.

יוסי ישי: אם היושב ראש ינחה אותי אני אקרא את כל ההמלצות.

יוסי ישי: במסמך נקבעות המלצות נוספות שלא קשורות לתקנה.

ציון פיניאן: והנושא של היושב ראש הוא הכי חשוב - -

אנדרי מזלין: אפשר לשאול מה קורה עם הדייג הספורטיבי והחובבני בתקנה החדשה?

יוסי ישי: לגבי נושא הפיצוי, החלטת הממשלה שהתקבלה בעניין תקפה.

יוסי ישי: לדעתי היא קצת משפרת את התמונה.

יוסי ישי: אני מזכיר מה החלטת הממשלה אומרת – שתינתן תמיכה בגובה של שכר מינימום במשק למי שמנהלים ספרים, ועיקר עיסוקם בדייג.

יוסי ישי: מי שעיסוקו באופן חלקי – מקבל את החלק היחסי.

כרמל שאמה-הכהן: שכר מינימום החדש או הישן

יוסי ישי: נדמה לי שנקוב שם סכום.

כרמל שאמה-הכהן: כי ביולי הוא הולך לעלות.

יוסי ישי: אז זה שכר מינימום החדש.

יוסי ישי: אם לא נקבו בסכום – זה שכר המינימום החדש.

יוסי ישי: לגבי אלה שאינם מנהלים ספרים מדובר כאן השתלמות מקצועית ותמיכה בגובה של 2,000 שקל, אלא שהתמיכה על פי החלטת הממשלה הוגבלה ל-18 אלף שקל, דהיינו –  6 חודשים, וברגע שהתקנו את ההשבתה ל-4 חודשים, בעיית תקרת התקציב פר אדם למעשה הוסדרה.

כרמל שאמה-הכהן: אז גם הם יקבלו 4,000 - -

יוסי ישי: הם יקבלו 2,000 שקל לחודש.

שמואל כהן: הם יעשו הסבה מקצועית ל-4 חודשים?

שמואל כהן: אני לא מבין.

יוסי ישי: כמה הזמן זה הסיפור של הסבה מקצועית?

יוסי ישי: זה סיפור של בין חודשיים ל-3 חודשים.

שמואל כהן: הם מעקרים את החלטת הממשלה מתוכן.

כרמל שאמה-הכהן: בוא נתקדם – עם הדייגים הרשומים והמנהלים ספרים, אין בעיה, נכון.

קריאות: - -

קריאה: הרוב לא מנהל ספרים, זו הבעיה.

ציון פיניאן: מה הם יעשו עם 2,000 שקל?

ציון פיניאן: לסיגריות זה לא מספיק להם.

ציון פיניאן: שאלה נוספת – איפה נציגי האוצר, אדוני היושב ראש?

לאה ורון: נציגי האוצר הוזמנו לדיון ועד לפני חצי שעה עוד היה אתם דין ודברים בתקווה שהנציג שלהם יגיע.

יוסי ישי: אדוני היושב ראש,  החלטת הממשלה כאן היא ברורה.

יוסי ישי: נעשו מאמצים בדרג הכי גבוה, כולל לערב את מנכ"ל משרד ראש הממשלה לנסות ולשפר את ההחלטה.

יוסי ישי: התשובה שלו היתה ברורה, והיא כתובה בכתב – שהוא לא מוצא מקום לתקן את החלטת הממשלה.

יוסי ישי: ולכן, זה הסעד שהממשלה צריכה - -

כרמל שאמה-הכהן: ולכם אין מנדט לשנות את זה?

יוסי ישי: לנו אין מנדט לשנות.

יוסי ישי: איך יש לי מנדט לבצע פעולה הנוגדת את החלטת הממשלה?

כרמל שאמה-הכהן: היא לא נוגדת.

כרמל שאמה-הכהן: באיזה מידה היא נוגדת?

יוסי ישי: הממשלה החליטה- - אני אציג בדיוק את ההחלטה.

כרמל שאמה-הכהן: מה זה החודשיים שיש לו, דמי חיפוש עבודה?

יוסי ישי: גם אם הקורס הוא קצר, נניח- הוא 3 חודשים, הוא יקבל דמי מחיה ל-5 חודשים.

יוסי ישי: ואם 4 חודשים הוא יקבל 6 חודשים.

יוסי ישי: כאן אין לנו בעיה.

כרמל שאמה-הכהן: יש בעיה כי אנחנו רוצים להשוות אותו לדייג רשום.

יוסי ישי: אבל הממשלה לא השוותה אותו.

כרמל שאמה-הכהן: אז איך אנחנו פותרים את ה - -?

דוד מנע: תראה, מדובר להערכתי בסדר גודל של 150 דייגים בשכר מינימום של 4,100 -- -

ציון פיניאן: זה לא כולם.

דוד מנע: זה יוצא 600 אלף.

דוד מנע: 4 חודשים זה 2,5 מיליון שקל.

דוד מנע: תראו איזה רעש אתם עושים כל החודשים, בשביל 2.5 מיליון שקל.

יוסי ישי: הבעיה היא לא כספית.

דוד מנע: היא אידיאולוגית?

כרמל שאמה-הכהן: בסעיף 8 להחלטת הממשלה הקצו לכם 5,7 מיליון שקל לטובת העניין.

דוד מנע: מתוך זה שיהיה לכם את האומץ להגיד – שכר מינימום לכל דייג, 150 דייגים , 4 חודשים.

יוסי ישי: הממשלה מתנגדת למצב שניתן פיצוי לגורם שאינו מנהל ספרים.

יוסי ישי: זו הבעיה.

דוד מנע: מי מתנגד?

דוד מנע: מי מתנגד?

דוד מנע: שאול מרידור מתנגד?

לאה ורון: זו החלטת ממשלה 1604.

דוד מנע: אני רוצה לומר לך משהו לגבי ניהול ספרים.

דוד מנע: מס הכנסה לא רוצה אותם.

דוד מנע: אם דייג בטבריה ינהל ספרים אצל פקיד השומה, לפקיד השומה עולה יותר, הרישום עולה יותר.

יוסי ישי: אדוני היושב ראש, היה לנו מקרה דומה בבעיה רגישה כמעט באותה מידה - מתן היתרי רעיה לעדרי צאן של בדואים בנגב, ושם התקבלה החלטה וחוות דעת משפטית חד משמעית: אין ליתן רישיון רעיה למי שאינו מנהל ספרים.

דוד מנע: - - השר לא רוצה אותם.

יוסי ישי: גם שם אותו הדבר.

כרמל שאמה-הכהן: אם אתה מקבל את הציוד, בהחלטה שלך, של הדייגים הלא רשומים, מפקיע להם את הציוד – על זה הם לא יכולים לקבל פיצוי?

כרמל שאמה-הכהן: כל דייג שהוא לא רשום, צריך להיות לו ציוד.

כרמל שאמה-הכהן: עם ה הוא דג?

כרמל שאמה-הכהן: דוד מנע:     יש דייגים - -

כרמל שאמה-הכהן: יש לו רשת?

כרמל שאמה-הכהן: משהו?

יוסי ישי: למה שאני אקח להם את הציוד?

יוסי ישי: הם ב-16 לאוגוסט חוזרים לדוג.

דוד מנע: אז בבקשה, פתח להם תיקים.הם לא רוצים, מס הכנסה לא רוצה.

דוד מנע: לא משתלם לפתוח להם תיקים.

דוד מנע: הם דוחים אותם.

כרמל שאמה-הכהן: אם עד למועד ההקפאה כולם יפתחו תיקים – הם ייחשבו כמנהלי תיקים.

כרמל שאמה-הכהן: אבל אז הם לא נופלים להגדרה.

כרמל שאמה-הכהן: אבל אז נפתרת הבעיה העקרונית, אותו עיקרון שמממשלת ישראל נלחמת עכשיו עליו במלחמתה בהון השחור.

יעקב פדידה: אם הם פותחים, אם יש להם תיק- הם ייחשבו.

כרמל שאמה-הכהן: כל זה עומד רק על זה?

כרמל שאמה-הכהן: באמת, זה כסף קטן.

יוסי ישי: אני באמת לא מבין למה זה עומד על זה.

יוסי ישי: יש לנו מצב בעייתי.

יוסי ישי: ניתחנו אותו מכל הזוויות האפשריות.

יוסי ישי: הגענו למסקנה שהמינימום ההכרחי כדי להציל את הכנרת זה המינימום של השבתה של 4 חודשים.

יוסי ישי: הממשלה קיבלה החלטה לגבי איזשהו מנגנון תמיכה.

יוסי ישי: אני מתקשה להבין למה הריבון לא יכול לאשר לי את ההחלטה הזו כאשר הסעד ישנו.

יוסי ישי: יכול להיות שהסעד לא מוצא חן בעיניכם, אבל הסעד ישנו.

שמואל כהן: כי גם הריבון כפוף לחוקים, אדוני המנכ"ל.

יוסי ישי: אני חושב שהחלטת הממשלה עומדת בהוראות החוק.

שמואל כהן: אז תסביר לי בבקשה: אם היו אומרים לך – אתה עכשיו 4 חודשים לא מקבל משכורת?

דוד מנע: אני אומר – בגוש קטיף למפונים שקיבלו פיצוי היתה גם בעיה כזו של אנשים שלא ניהלו ספרים,  וקיבלו פיצוי.

דוד מנע: קיבלו פיצוי.

כרמל שאמה-הכהן: יש לזה אסמכתה?

דוד מנע: תשאל.

דוד מנע: קיבלו פיצוי.

משה גפני: אני רוצה להגיד לכם את הדבר הבא: אני הכנתי את עצמי לישיבה הזו בכיוון אחר לגמרי, היות ולא ידעתי, עד שבאתי הנה על ההחלטה של הוועדה ואני אומר לכם, פה, בפומבי ובצורה הברורה ביותר: אני מברך אתכם על ההחלטה הזו היות ונוכחתי שמשרד החקלאות, לפחות במנגנון הזה שאני באתי אתו בדברים לא גילה אטימות כמו שחשבתי שקיימת.

משה גפני: על כך מגיע לך ולמנכ"ל שלך הכבוד והברכה.

משה גפני: אבל אני רוצה להזכיר לחברי הוועדה - עניין אקולוגי מקצועי.

משה גפני: אני הובלתי מלחמה שנחלה בסופו של דבר הצלחה, על איסור דייג, רק בלאגונות הבטיחה, בראשית שנות ה-80.

משה גפני: לקח לי שש שנים להביא לידי תיקון תקנה שתאסור דיג בלאגונות הבטיחה על מנת לעודד את הרביה הטבעית של אמנון הגליל.

משה גפני: ואני רוצה לגלות לכם: אני התחלתי את המאבק הזה מחמישה חודשים ובדקנו את הנושא הזה והסכמנו לרדת ל-60 יום היות וזו התקופה הפעילה הפעילה ביותר, ובהמשך להצעה של הוועדה שלך, יובל, וייתכן שגם זו עזרה מסוימת למנגנון של הפיצויים – אני מציע לא 4 חודשים אלא 3 חודשים, שתאריך ההתחלה שלהם לא ייקבע שרירותית בלוח השנה,  אלא לפי טמפ' המים שהיא קובעת מתי האמנונים מתחילים להתרבות.

מנחם לב: קודם כל אני מברך על ההחלטה.

מנחם לב: אני חושב שנעשה פה צעד גדול קדימה והוועדה עשתה עבודה טובה מאד והכינה שיעורי בית.

מנחם לב: לי יש כמה דברים ספציפיים: כל נושא  הדייג וההידוק של הדייג וסגירת הדייג הוא חלק קטן מהצלת הכנרת, ואנחנו פה דנים על פיצויים לדייגים כאשר מול עינינו עולה כל נושא הכנרת.

מנחם לב: אני מבקש שפה, בוועדה הזו, אפילו שהיא ועדת הכלכלה של הכנסת, יחויבו לעשות את כל הדברים שאנחנו קבענו לעצמנו.

מנחם לב: מניטור של המים, לדעת בדיוק מה יש בכנרת, ועד גירוש הקורמורנים,  ועד אכיפה כמו שצריך בכנרת, ועד איכלוס מבוקר.

מנחם לב: אני תומך ואני שמח.

לאה ורון: מנכ"ל משרד החקלאות הודיע שהוא ושרת החקלאות תומכים בהמלצות של הוועדה.

לאה ורון: מה שהזכרת –מופיע בהמלצות של הוועדה.

מנחם לב: אני לא קיבלתי את זה לידי, אני הופתעתי חמש דקות לפני הישיבה ואכן באתי מוכן למשהו אחר, ואכן אני מברך את המנכ"ל שהרים את הכפפה, אבל אני פה בא ואומר ומבקש מיו"ר ועדת הכלכלה לבדוק שאכן יינתנו כל התקציבים לניטור הקורמורנים, לעשות את כל המהלך מההתחלה ועד הסוף, לא רק להיתפס בנושא הדייג, כאשר אני תומך במה שמשה גופן אומר מבחינה של דייג – הרבה שנים בכנרת עם מכשור, זה לקבוע את עונת מחזור הדייג לפי טמפטרטורת המים וירידת המושטים להטלה  בסופים.

מנחם לב: וזה לא צריך להיות 4 חודשים אלא – 90 יום.

כרמל שאמה-הכהן: יש תיאוריה לקצר את התקופה ל-90 יום?

כרמל שאמה-הכהן: כי אולי זה יכול לעזור - -

יוסי ישי: לא --אני אתן למדען הראשי של המשרד לדבר, כי אני חושב שלכל דבר יש סוף.

יוסי ישי: כיבדתי את פרופ' גופן וכיבדתי את ד"ר סונין, בניגוד למה שמישהו חשב אחרת, ובהתאם לבקשה שלהם - -

כרמל שאמה-הכהן: אני שאלתי את זה לא מהפן המקצועי.

משה גפני: - - איך אני עזרתי לך לקבל - -

יוסי ישי: ברגע שמינינו קדר כזה שמיוצגות בו כל האוניברסיטאות, כל המומחים, אני לא חושב שלי יש סמכות לתקן ולערער.

יוסי ישי: זו הסיבה שלקחתי שנה, לא שנתיים.

יוסי ישי: במהלך השנה אנחנו נעמיק את הבדיקה ונחליט מה יקרה בשנה הבאה.

יוסי ישי: נעמיק את הבדיקה.

כרמל שאמה-הכהן: בוא נחזור לדייגים הלא רשומים.

כרמל שאמה-הכהן: אדוני המנכ"ל, לפי החלטת הממשלה, מה שיוצא שדייג לא רשום מקבל 4 חודשים כפול 2,000 ועוד חודשיים חיפוש עבודה.

יוסי ישי: עד 4 חודשי השתלמות, כ-2,000 שקל לחודש.

כרמל שאמה-הכהן: אז זה אומר שהוא יקבל את זה.

כרמל שאמה-הכהן: זה אומר שיש לנו כאן תקציב של כל דייג לא רשום של 12,000 שקל, נכון?

יוסי ישי: חבר הכנסת פיניאן אמר לי את זה, אנחנו צריכים לבדוק היטב היטב את הפרשנות של החלטת הממשלה ויישומה – האם הבקשה כאן תיתכן.

יוסי ישי: אני לא יכול לבדוק את זה לבד, אנחנו צריכים לבדוק את זה יחד עם האוצר, אנחנו צריכים לבדוק את המשמעות של החלטת הממשלה.

יוסי ישי: אם החלטת הממשלה תאפשר – אני אעשה כל שביכולתי שזה יקרה.

כרמל שאמה-הכהן: אני קורא אותה.

כרמל שאמה-הכהן: מה פה לא מאפשר?

כרמל שאמה-הכהן: כתוב – שחור על גבי לבן.

תמי מור: אני מבינה, אבל אני אומרת שהפרשנות של זה  - -אחרי שנדבר עם משרד האוצר.

כרמל שאמה-הכהן: "דמי מחיה לתקופת הקורס חודשיים של חיפוש עבודה לאחר השלמתו".

כרמל שאמה-הכהן: אם הקורס הוא 4 חודשים – אז על זה כבר אין ויכוח, זה 4 כפול 2,000 ועוד חודשיים, מרגע שהוא הסתיים.

תמי מור: לכאורה כן אבל ייתכן שהתכלית היתה ש - -

כרמל שאמה-הכהן: למה אתה צריך להחליט על זה בכלל?

כרמל שאמה-הכהן: זה כתוב בהחלטת הממשלה.

יוסי ישי: אם היועצת המשפטית אומרת לי שזה ככה - -

לאה ורון: אדוני, אני מבקשת להדגיש בפניך שלו נציגי האוצר היו מגיעים לדיון כפי שהוועדה ביקשה אותם,  כל המחלוקת הזו היתה נמנעת.

לאה ורון: מה שאנחנו עושים ברגע זה – אנחנו מנסים בכל זאת לגרום לנציג האוצר להתכבד ולהגיע לדיון.

לאה ורון: אם הוא יגיע – אפשר יהיה לעסוק בזה.

לאה ורון: בינתיים אפשר לדון ב- -

ציון פיניאן: אז נצביע, ואחר כך נתמודד.

כרמל שאמה-הכהן: אבל שלא ייתקעו אחר כך בלי כסף.

יוסי ישי: אני מציע לקבל את הצעתו של חבר הכנסת פיניאן.

כרמל שאמה-הכהן: אתם צריכים להבין, חברים.

כרמל שאמה-הכהן: בתקנות אין התייחסות לסיפור הזה.

כרמל שאמה-הכהן: התקנות רק אומרות- סגירת הכנרת ל-4 חודשים.

כרמל שאמה-הכהן: ולכן אני רוצה - -

קריאות: ---

כרמל שאמה-הכהן: נא להקריא את התקנות.

תמי מור: "תקנות הדיג (הוראת שעה), התשע"א-2011.

תמי מור: בתוקף סמכותי לפי סעיף 9 לפקודת הדיג, 1937, ובאישור ועדת הכלכלה של הכנסת לפי סעיף 21א(א) לחוק יסוד: הכנסת וסעיף 2(ב) לחוק העונשין, התשל"ז-1977 אני מתקין תקנות אלה: הוראת שעה בתקופת תוקפן של תקנות אלה יראו כאילו בתקנה 8א לתקנות הדיג, 1937 אחרי תקנת משנה (ז) נאמר: "(ח) לא ידוג אדם בים כנרת בכל ציוד דיג שהוא; לעניין זה, "ים כנרת" – לרבות נהר הירדן ואגנו לפני כניסתו לים כנרת וכל נחלי ים כנרת".

תמי מור: תחילה ותוקף (א) תחילתן של תקנות אלה...."

תמי מור: - אם אנחנו נקבע שזה יהיה ב-15 לאפריל - -"....

תמי מור: ביום י"א בניסן התשע"א (15 באפריל, 2011) (ב) תוקף תקנות אלה לארבעה חודשים מיום תחילתן".

כרמל שאמה-הכהן: הערות לתקנות?

יהודה ריפמן: אני בעל חנות כלי דיג.

יהודה ריפמן: אני מטבריה.

יהודה ריפמן: כל הקטע הזה של להכניס את הדייג החובבני למשוואה לא הגיוני, ואני לא יודע למה הכניסו אותנו כאן לעסק.

כרמל שאמה-הכהן: מה, את האיסור על דייג חובבני?

יהודה ריפמן: כן.

יהודה ריפמן: משום מה החליטו שזה די גורף.

כרמל שאמה-הכהן: מאחר וזו הטענה של כולכם, בואו נשמע את העמדה.

יעקב פדידה: אני ביקשתי לומר - - להתנגד לזה.

יעקב פדידה: למנוע גם מהדייגים החובבים – אם אנחנו יושבים, שגם הם יישבו.

כרמל שאמה-הכהן: מה הצורך במניעת הדייג החובבני?

כרמל שאמה-הכהן: בואו נשמע.

חיים אנג'וני: תראו, אנחנו מזהים בימים רגילים בין 20 ל-30 דייגים חובבנים, ובסופי שבוע וחגים זה יכול להגיע למעל 100.

חיים אנג'וני: כל סובב כנרת – תחשבו מה זה אומר 30 דייגים שמסתתרים בתוך הסופים בכנרת.

ששון עופר: סליחה, מה זה "מזהים"?

קריאה: מי ספר אותם, אתה ספרת?

חיים אנג'וני: בסקר שאני - -

קריאה: לא היה שום סקר.

חיים אנג'וני: אני הסתובבתי בכנרת וספרתי ביום רגיל 30 דייגים ובשישי – 100 דייגים.

כרמל שאמה-הכהן: כמה דג דייג כזה?

חיים אנג'ני: דייג כזה יכול לדוג בין ק"ג ל-2  ק"ג ליום, בשקט.

יהודה ריפמן: אני נפגש עם החברה' האלה יום יום.

יהודה ריפמן: לצערי, רק בגלל השמועות שהתחילו מחודש אוקטובר שעבר, הירידה שלנו בהכנסות היתה של 75%, וכמוני יש קרוב ל -100 חנויות ו-20 יבואנים שרמת ההכנסה שלנו נפגעה בצורה נוראית.

יהודה ריפמן: כל הנתונים האלה שהבחור הזה אמר הם כדלקמן: השבוע פגשתי כמה חבר'ה שהלכו לדוג, שפקחים של משרד החקלאות החליטו לצלם אותם.

יהודה ריפמן: אני לא יודע למה זה לא הופיע פה, אבל זה היה מאד מגוחך.

יהודה ריפמן: זה חבר/ה פנסיונרים, חבר'ה שגמרו משמרת במקום העבודה, שבמקום לבוא ולריב עם המנהלים שלהם הם הולכים לתרפיה.

יהודה ריפמן: דייג חובבני זו תרפיה לאומית.

יהודה ריפמן: הדייג הזה חוסך פסיכולוגים - -

כרמל שאמה-הכהן: איפה יש חלופות לדייג חובבני באזור?

יהודה ריפמן: שום חלופות.

יהודה ריפמן: הדייג הוא אך ורק בכנרת.

יהודה ריפמן: נתון שתדעו  - -

משה גפני: גם באגמון וגם בירדן ואגנו- זה בעצם עד פסגת החרמון.

כרמל שאמה-הכהן: יש חלופות לדייג חובבני?

קריאות: לא.

חיים אנג'וני: יש פארקים.

יהודה ריפמן: אין שום פארק רציני שעובד.

קריאה: יש מאגרים ברמת הגולן.

כרמל שאמה-הכהן: אם נצמצם את זה רק לסופי שבוע?

כרמל שאמה-הכהן: אפשר להגדיר את זה גם לאזור מסוים.

כרמל שאמה-הכהן: לא יהיה נזק כזה לדגה.

יוסי ישי: יש כאן שתי נקודות – אל"ף, מראית עין.

יוסי ישי: לבוא לאסור על דייגים שזו פרנסתם לדוג בכנרת ולאפשר לחובבים – לדעתי זה בעייתי מהבחינה הציבורית.

יוסי ישי: יהיה לי קשה להסתכל בעיניים לדייגים שזו פרנסתם, זה עיסוקם, זה גם התרפיה שלהם, ולהם אני לא נותן  - ולחובבים כן?

יהודה ריפמן: זה כמו ללכת ללוויה ושכל המלווים יהרגו אותם גם כן – כי אחד מת אז כולם צריכים למות?

יהודה ריפמן: אין שום הגיון במה שאתה אומר.

יוסי ישי: דבר שני – הקושי באכיפה.

יוסי ישי: ברגע שאנחנו אומרים שהכנרת מושבתת, אז היא מושבתת.

יוסי ישי: ברגע שהכנרת מושבתת חלקית, לאנשים מסוימים בלבד- היא לא תהיה מושבתת.

יהודה ריפמן: זה מאד מעניין, כי כשאדם זורק רשת, מסירה, לעומת זה יושב אדם עם חכה - קשה לזהות את ההבדל?

יהודה ריפמן: שטות ממדרגה ראשונה.

יהודה ריפמן: אווילי לחלוטין.

יהודה ריפמן: זה דבר אחד.

יהודה ריפמן: דבר שני – אותם נזקים שאתם טוענים שהדייגים החובבנים עושים - -

כרמל שאמה-הכהן: תודה רבה.

כרמל שאמה-הכהן: כבודו – יש לך מה לומר לגבי הדייג החובבני?

יובל אשדת: הבעיה היא שהדייג החובבני מזיק בדיוק כמו הדייג הרגיל, אם זה באזור הרביה בכנרת.

משה גפני: אני רוצה להוסיף לזה עוד משפט – המושטים באים לפעולת הרבייה שלהם, שזה תהליך מאד מורכב ומסובך, רגיש מאד, הם באים למים הרדודים.

משה גפני: כל מי שנמצא במים הרדודים – נופש, שחיין, מתרחץ, קייק – מפריע להם.

יובל אשדת: וזה משמעותי מאד.

כרמל שאמה-הכהן: אנחנו מצביעים על התקנות.

לאה ורון: הנציג של האוצר בדרך לפה.

כרמל שאמה-הכהן: אנחנו לא צריכים אותו.

כרמל שאמה-הכהן: מי בעד?

כרמל שאמה-הכהן: התקנות אושרו.

כרמל שאמה-הכהן: אני מצהיר לפרוטוקול שהתקנות לא יקודמו, אני מגיש עליהן בקשה לרביזיה, לדיון מחדש, כל עוד לא התקבל אישור מוחלט לגבי הפיצוי של הדייגים הלא רשומים.

כרמל שאמה-הכהן: תודה רבה.

לאה ורון: חבר הכנסת ציון פיניאן הצביע במקום חבר הכנסת אופיר אקוניס.

מנחם לב: מה עם הרישיונות?

מנחם לב: יש לנו רישיונות עד 28 לפברואר.

כרמל שאמה-הכהן: משרד החקלאות מונחה על ידי הוועדה להאריך את הרישיונות עד ליום השבתת - -

דוד מנע: עוד דבר שלא דיברנו עליו - קיבוץ עין גב.

דוד מנע: ענף הדיג של קיבוץ עין גב.

דוד מנע: איך מנגנון הפיצוי שם?

יוסי ישי: נשב אתם.

עופר ששון: רגע, סליחה, מי יפצה אותנו?

כרמל שאמה-הכהן: איזה מנגנון של פיצוי?

כרמל שאמה-הכהן: החלטת הממשלה לא נתנה לכם שום פיצוי.

עופר ששון: אז מה אנחנו עושים?

כרמל שאמה-הכהן: אין לי סמכות לתת לך פיצוי.

כרמל שאמה-הכהן: איך?

כרמל שאמה-הכהן: באיזה מנגנון?

עופר ששון: טוב, נעתור לבג"ץ, אם זה מה שאתם רוצים.

ציון פיניאן: אתם לא מופיעים בהחלטת הממשלה.

עופר ששון: בטח, כי לא ספרו אותנו, הם לא מתייחסים אלינו.

עופר ששון: אנחנו מתפרנסים מזה.

ציון פיניאן: היושב ראש יכול לדון רק על מה שהממשלה החליטה, לא על מה שהממשלה לא החליטה.

עופר ששון: אבל יש איסור גורף פה.

עופר ששון: ה

כרמל שאמה-הכהן: למה לא תקפתם עד היום את החלטת הממשלה אם זה ה - -

עופר ששון: אנחנו באנו לפה, לוועדה.

עופר ששון: איך נתקוף?

כרמל שאמה-הכהן: חשבתי שאתם תוקפים את הסגירה או אי הסגירה של הכנרת לתחביב.

כרמל שאמה-הכהן: עכשיו אתה מדבר על פיצוי.

עופר ששון: כשהחובבנים הולכים לדוג, הם קונים חכה, הם קונים מאתנו.

עופר ששון: איך אתם מפצים אותנו עכשיו?

כרמל שאמה-הכהן: השאלה, היועצת המשפטית של משרד החקלאות, אם אין פה באמת פגיעה בזכות הקניין שלהם דרך התקנות האלה?

כרמל שאמה-הכהן: אם אתה רגועה – אני רגוע - -

תמי מור: הם צריכים לפנות ו - -

כרמל שאמה-הכהן: תבצעו פניה למשרד החקלאות.

עופר ששון: אנחנו כבר ביצענו פניה על ידי מכתבים.

עופר ששון: אתם בעצם פוגעים לנו כבר בפרנסה, בעצם השמועות האלה, כבר מאוקטובר, כבר אתם פוגעים לנו בהכנסה.

עופר ששון: אנחנו נפנה - - בג"ץ.

כרמל שאמה-הכהן: אבל היא ביקשה ממך לפנות אליה עם בקשה לפיצוי.

עופר ששון: הם יכולים לפצות 100 בתי עסק רשומים ומעל 20 יבואנים?

עופר ששון: אני מסופק.

כרמל שאמה-הכהן: כמה זה כל המכירות לדייג חובבני בכנרת, ל-4 חודשים?

עופר ששון: יש לך בעל חנות שמתפרנס מזה.

עופר ששון: זה מה שהוא עושה לפרנסתו.

עופר ששון: מה, 4 חודשים הוא יסגור - -

קריאה: אתם סוגרים הרי בקיץ.

יהודה ריפמן: אנחנו חיים מהתקופה הזו של הדייג.

מנחם לב: יש פתרון מאד פשוט.

מנחם לב: הפתרון הוא על מנת לא לפגוע בחברים שדגים בדייג חובבני וזה חשוב, וזו פרנסה לתיירות,  אני מציע לאפשר להם לדוג רק בחופים מוכרזים שאנשים שוחים בהם ולא מפריעים להטלה.

מנחם לב: לא בבטיחה ולא איפה שמטילים.

מנחם לב: איפה שיש חופי רחצה מוכרזים, אז ששם הם יוכלו לדוג, איפה שהמושטים לא מטילים.

כרמל שאמה-הכהן: אני בעד.

קריאות: גם אנחנו בעד.

קריאות: מקבלים את זה מאחה אחוז

משה גפני: אם מציעים הצעות אני מציע עוד הצעה חשובה מאד לתיקון.

כרמל שאמה-הכהן: אין מניעה בטיחותית לדוג איפה שאנשים שוחים?

אלכס קוגן: לא, יש מקום לעמוד בצד, ועמדנו עד היום ולא קרא כלום.

קריאות: - -

משה גפני: - - כתוב בתקנה – "הירדן ואגנו".

משה גפני: אני מציע למחוק את המילה "אגנו", כי זה אומר שמאות דייגים שבאים לדוג באגמון לא יוחלו לעשות את זה.

משה גפני: זה אגן הירדן.

יעקב פדידה: מה קשור הירדן ויובליו בכלל?

יעקב פדידה: הירדן ויובליו זה לא קשור.

יעקב פדידה: דייגים עובדים שם - -

אנדרי מזלין: אבל הנושא הזה של לדוג בחופים מוכרזים הוא רעיון מצוין, ואין שום בעיה של אכיפה, כי החופים האלה במילא פועלים, ובמילא אנשים נכנסים ועושים את זה כבר שנים.

אנדרי מזלין: אין שום מניעה ממשרד החקלאות, כמו שהוא גם ככה לא שולח פקחים לחופים האלה על מנת לאכוף כרגע, את הדייג של חובבנים, אז שימשיך לא לאכוף אותו, ואנחנו נמשיך לדוג בחופים האלה.

אנדרי מזלין: רק שפשוט יכניס את זה לתוך התקנה ולא ייתן לנו איסור גורף.

אנדרי מזלין: אנחנו מדברים על חודשי הקיץ, כשכל הילדים בחוץ.

אנדרי מזלין: אנחנו מדברים על זה שהמשפחות נוסעות לשם באופן קבוע.

יוסי ישי: כל תקנה לפני שהיא מוגשת לשר ואחר כך לוועדה עוברת את כל הבדיקות ואת כל התיאומים, גם עם משרדי הממשלה הרלבנטיים וגם עם משרד המשפטים.

יוסי ישי: אם תתקבל בקשה מהחובבים אנחנו נבדוק אותה - -

כרמל שאמה-הכהן: אנחנו משנים תקנות פה כל יום.

יוסי ישי: בסדר, אין בעיה - -

אלכס קוגן: אז נבוא עוד פעם לוועדה, ועוד פעם נדון, רק על זה?

כרמל שאמה-הכהן: תגיעו להסכמה עם משרד החקלאות, לא תצטרכו לבוא.

יוסי ישי: אני מציע שהם יגישו פניה שיהיו בה שתי חלופות – אולי שלוש, אם רוצים.

יוסי ישי: אחת, לעניין פיצוי, ינמקו אותה, אחת לעניין החרגה, וינמקו אותה.

יוסי ישי: אנחנו נבדוק את עצמנו גם מול משרד הפנים, גם מול משרד המשפטים ואם נגיע למסקנה שיש בסיס תקף לתקנה, אנחנו נגיד - -

אנדרי מזלין: ניסינו להגיע לאותה הבנה לפני כל הוועדות האלה ואני זוכר איך הסתיימה הישיבה.

אנדרי מזלין: הישיבה הסתיימה יחד אתך, יוסי, ועם חיים אנג'וני באותה השיחה שאתם אמרתם – אנחנו לא יכולים לאכוף, אז בגלל זה אתם נכנסים לאותה סירה.

אנדרי מזלין: ניסינו להגיע כבר לפני שנה בדיוק לאותה מסקנה.

אנדרי מזלין: עכשיו אתה, בוועדה אומר – בואו נגיע למסקנה הזו עוד פעם, כאשר כבר ניסינו את זה.

כרמל שאמה-הכהן: אל תעשה חשבונות עבר, רגע- יוסי, יש בעיה להגיע אתם להבנה בעניין הזה, של החרגה מצומצמת?

יוסי ישי: אני צריך לשמוע בדיוק מה הם רוצים.

קריאה: שמעת עד עכשיו.

קריאה: בואו נעשה את זה במקום, פה ועכשיו.

יעקב פדידה: זכותנו גם להגיש התנגדות, לא מעוניינים בכלל בחובבים.

יעקב פדידה: גורמים נזק.

יוסי ישי: אני בטוח שגם היועץ המשפטי יבדוק את - - שאני אבצע שום שינוי ושום תיקון לפני שבדקתי אותו עם משרדי הממשלה הרלבנטיים  - -

כרמל שאמה-הכהן: תוך כמה זמן אתה חוזר אלי עם תשובה בעניין?

יוסי ישי: אני מתחייב דבר אחדף שבועיים אחרי שנקבל בקשה מנומקת, נקבל החלטה.

כרמל שאמה-הכהן: אבל אין לנו שבועיים - -

יוסי ישי: באפריל.

כרמל שאמה-הכהן: אה, אתה רוצה לסגור רק אפריל?

כרמל שאמה-הכהן: אז יש לנו זמן עם האישור.

כרמל שאמה-הכהן: אם כך, תוך שבועיים תגישו לו את הבקשות, מנומקות, מסודרות, תגישו לנו העתק.

כרמל שאמה-הכהן: הוא תוך שבועיים – כך הוא התחייב פה לפרוטוקול, לענות עם זה לוועדה.

כרמל שאמה-הכהן: אני במילא הגשתי רביזיה.

כרמל שאמה-הכהן: אנחנו לא נוציא את התקנות עד שלא תגמרו את התהליך הזה.

כרמל שאמה-הכהן: עד אז גם נגמור את הסיפור של הדייגים הלא רשומים, לראות שהם מקבלים את הפיצוי, ואני מאמין שאתם יכולים להגיע להסכמה.

כרמל שאמה-הכהן: אני לא רואה בזה סיפור גדול שדייגים ידוגו בתקופות מסוימות באזורים מסוימים.

לאה ורון: לגבי ההערה של פרופ' גופן – לגבי "הירדן ואגנו" והיחס לאגמון.

משה גפני: למה שלא תוציאו את "ואגנו".

משה גפני: מה זה מועיל?

קריאות: - -

קריאות: את כל העניין הזה אפשר לסגור פה.

קריאות: - -

יוסי ישי: האגמון הוא חלק מאגן ההיקווות של - -לפי התקנות מותר לדוג באגמון.

משה גפני: בירדן מותר לדוג?

חיים אנג'וני: - - -

משה גפני: הם לא מתרבים במים זורמים, תכניס לך את זה לראש.

קריאות: - -

יוסי ישי: מורידים את המילה "ואגנו".

יוסי ישי: מקובל?

כרמל שאמה-הכהן: אז ברביזיה נוריד את "ואגנו".

יוסי ישי: לא, זה לא ברביזיה.

כרמל שאמה-הכהן: אי אפשר להוריד עכשיו.

כרמל שאמה-הכהן: ברביזיה – אני כבר רושם, שיש הסכמה של משרד החקלאות להוריד את המילה "ואגנו".

כרמל שאמה-הכהן: הוועדה ממתינה לשתי תשובות ממשרד החקלאות – אחת, הבטוחות והסגירה המשפטית, כלכלית, אוצרית למבנה הפיצוי שקבענו לדייגים הלא רשומים.

יוסי ישי: למעשה אפשר לחדד – נשאלה פה שאלה אחת ברורה: החלטת הממשלה כפשוטה באה ואומרת שדייג שאיננו מנהל ספרים רשאי לקבל עד 4 חודשי הכשרה מקצועית ועוד חודשיים הסתגלות.

יוסי ישי: השאלה של הוועדה – האם כפשוטו, מאחר וההשבתה פה היא ל-4 חודשים, ולא לשנתיים, האם המשמעות היא שמקבלים פה 6 כפול - -

כרמל שאמה-הכהן: אני אגיד לך – לחפש עבודה זו אותה פעולה, לא משנה כמה עבדת לפני כן.

ציון פיניאן: אני אגיד לך – 6 כפול 2, לחלק ל-4.

יוסי ישי: זה לא משנה.

כרמל שאמה-הכהן: גם אם יקצרו את הסגירה הם עדיין יקבלו - -	     	והנושא השני – לגבי הדייגים החובבניים, איך אפשר לתת להם להמשיך ולחיות.

יוסי ישי: אם תתקבל בקשה מנומקת לכך - -

כרמל שאמה-הכהן: תוך שבועיים מיום הגשת הבקשה תענה לנו.

כרמל שאמה-הכהן: אנחנו קובעים את הרביזיה לשבוע האחרון למושב הזה, סוף חודש מרץ.

כרמל שאמה-הכהן: מספיק לך?

יוסי ישי: כן.

כרמל שאמה-הכהן: אני שמח שכולם ייצאו מרוצים בסוף, כך נראה לי.

כרמל שאמה-הכהן: תודה לכם, הישיבה נעולה.